stanford-oval/wikipedia huggingface dataset:
เซเลอร์มูน

| --- | --- |
เซเลอร์มูน
เซเลอร์มูน (อนิเมะ) ภาค S The Movie
美少女戦士セーラームーン (Bishōjo Senshi Sērā Mūn)
แนว: สาวน้อยเวทมนตร์, รัก, ตลก, จินตนิมิต
สร้างโดย: นาโอโกะ ทาเกอูจิ
มังงะ
เขียนโดย: นาโอโกะ ทาเกอูจิ
สำนักพิมพ์:  สำนักพิมพ์โคดันชะ    Viz Media    สำนักพิมพ์วิบูลย์กิจ
มังงะ
ฉบับ International
เขียนโดย: นาโอโกะ ทาเกอูจิ
สำนักพิมพ์:  สำนักพิมพ์โคดันชะ    สำนักพิมพ์วิบูลย์กิจ
อนิเมะ
กำกับโดย: Sato Junichi (ภาคแรก)   Ikuhara Kunihiko (R, S, SS)   Igarashi Takuya (Stars)
สตูดิโอ:  Toei Animation
อนิเมะ
Bishoujo Senshi Sailor Moon Crystal
กำกับโดย: Munehisa Sakai
สตูดิโอ:  Toei Animation
เซเลอร์มูน (ญี่ปุ่น: 美少女戦士セーラームーン  โรมาจิ: Bishōjo Senshi Sērā Mūn อังกฤษ: Pretty Guardian Sailor Moon) เป็นชื่อของการ์ตูนแนวโชโจะ ที่วาดโดย นาโอโกะ ทาเกอูจิ โดยลงตีพิมพ์เป็นตอน ๆ ในนิตยสารนากาโยชิของ สำนักพิมพ์โคดันชะ ประเทศญี่ปุ่น ส่วนฉบับรวมเล่มมีความยาว 18 เล่มจบ อีกทั้งยังมีการ์ตูนที่แตกออกจากเรื่องนี้อีกมากมาย รวมทั้งนำเสนอในสื่อหลายประเภท เช่น อนิเมะ, ละครเวที, วิดีโอเกมและละครโทรทัศน์ แนวโทกูซัตสึ
ต้นกำเนิด

เรื่องราวหลัก ๆ เป็นเหตุการณ์ที่เกิดขึ้นรอบตัวร่างจุติของผู้พิทักษ์อาณาจักรในระบบสุริยะที่ถูกทำลาย และการต่อสู้กับอำนาจชั่วร้ายของเหล่าผู้พิทักษ์ในชุดกะลาสี ซึ่งเป็นการผสมผสานกันระหว่างเนื้อเรื่องที่โรแมนติกในแบบการ์ตูนแนวโชโจะกับฉากการต่อสู้กับเหล่าร้าย ที่ส่วนใหญ่มักจะพบเห็นแต่เฉพาะในการ์ตูนแนวโชเน็งได้อย่างลงตัว ทำให้เซเลอร์มูนได้รับความนิยมอย่างสูงในหมู่เด็กผู้หญิง โดยหนังสือการ์ตูนฉบับรวมเล่มทั้ง 18 เล่ม มียอดขายรวมสูงถึง 12 ล้านเล่ม (ข้อมูลเมื่อปี พ.ศ. 2546 ) เมื่อนำมาสร้างเป็นอนิเมะทีวีซีรีส์ เซเลอร์มูนก็ยิ่งมีกลุ่มผู้ชมที่กว้างขวางมากขึ้น จนได้ออกอากาศติดต่อกันยาวนานถึง 5 ปี เพราะแฟน ๆ เรียกร้องให้สร้างภาคอนิเมะฉายทางโทรทัศน์ต่อไปเรื่อย ๆ จนกระทั่งเนื้อเรื่องได้จบลงอย่างสมบูรณ์ในภาค Stars ในช่วงปี 1997 อีกทั้งยังมีหุ่นโมเดลต่าง ๆ และอุปกรณ์ของเล่นที่ใช้ในการแปลงกายหรือต่อสู้ของเซเลอร์มูนผลิตออกมาจำหน่ายอย่างมากมาย
ในปี ค.ศ. 1993 เซเลอร์มูน ได้รับรางวัลการ์ตูนยอดเยี่ยม สาขาการ์ตูนผู้หญิง ครั้งที่ 17 ของสำนักพิมพ์โคดันชะ และในปีเดียวกันก็ได้รับการโหวตให้เป็นภาพยนตร์อนิเมะยอดนิยมอันดับ 1 ในการประกาศผลรางวัลอนิเมะกรังปรีซ์ ครั้งที่ 15 ที่จัดโดยนิตยสาร Animage ด้วย
ในปี ค.ศ. 2012 ได้มีประกาศจากงานอีเว้นท์ทอล์คครบรอบ 20 ปี เซเลอร์มูนว่าจะมีการสร้างเป็นอนิเมะฉบับใหม่ ซึ่งจะออกอากาศในฤดูร้อน ปี ค.ศ. 2013 พร้อมกันทั่วโลก โดยเพลงหลักของเรื่องใหม่จะร้องโดยวงโมโมอิโระโคลเวอร์แซด อีกด้วย
ต่อมาเมื่อเดือนสิงหาคม ค.ศ. 2013 ได้มีการประกาศจากงานอีเว้นท์ทอล์คครบรอบ 20 ปี เซเลอร์มูน ภาค 2 ว่ามีกำหนดการเลื่อนออกอากาศจากเดิมปี 2013 มาเป็นช่วงปี 2014 แทน โดยจะมีการออกอากาศให้ชมพร้อมกันทั่วโลกผ่านเว็บสตรีมมิ่งชื่อดังของญี่ปุ่นอย่าง นิโคะนิโคะโดงะ อีกทั้งวงโมโมอิโระโคลเวอร์แซด จะมาร้องเพลงประกอบซีรีส์ให้ทั้งเพลงเปิดและเพลงปิดอีกด้วย
โดยในเดือนเมษายน ค.ศ. 2014 นี้ ได้มีการประกาศใช้ชื่อของอนิเมะเรื่องใหม่อย่างเป็นทางการว่า เซเลอร์มูน คริสตัล (美少女戦士セーラームーンCrystal) และอนิเมะจะมีจำนวนตอนทั้งหมด 26 ตอน โดยออกอากาศทุก ๆ วันเสาร์ที่ 1 และ 3 ของทุก ๆ เดือน เริ่มตั้งแต่วันที่ 5 กรกฎาคมของปีเดียวกัน
เรื่องย่อ

วันหนึ่งในเมืองอาซาบุจูบัง สึคิโนะ อุซางิ นักเรียนสาวชั้น ม.2 ที่แสนจะซุ่มซ่าม เรียนไม่ดี กีฬาก็ไม่เก่ง เธอก็ได้พบกับลูน่า แมวดำประหลาดซึ่งมีรูปจันทร์เสี้ยวที่หน้าผาก ลูน่าได้มอบปากกาและเข็มกลัดวิเศษให้แก่อุซางิ ทำให้เธอสามารถแปลงร่างเป็นเซเลอร์มูนเข้าต่อสู้กับเหล่าร้ายเพื่อรักษาความสงบสุขของโลก ร่วมกับพรรคพวกอัศวินเซเลอร์คนอื่น ๆ ที่ได้ปรากฏตัวขึ้นมาในภายหลัง
ตัวละครหลัก > อัศวินเซเลอร์ประจำดาวเคราะห์วงนอก

เซเลอร์ยูเรนัส (Sailor Uranus) /เทนโอ ฮารุกะ(Tenou Haruka)
สีประจำตัว :  "สีคราม" (   ), "สีเหลือง" (   )
เธอเป็นนักเรียนในโรงเรียนแห่งกาลเวลาและเป็นแฟนของมิจิรุ เธอชอบการแข่งรถเป็นชีวิตจิตใจและเป็นนักแข่งรถ F-1 ที่เก่งกาจแต่เธอเกลียดผู้ชายเอามาก ๆ มีรสนิยมเป็นประเภทรักผู้หญิงด้วยกัน โดยที่ฮารุกะจะแสดงตนเองเป็นชายหนุ่มประเภทเมโทรเซ็กซ์ชวลเสมอ ๆ เมื่อแปลงร่างเป็นเซเลอร์ยูเรนัส ฮารุกะจะใช้พลังธาตุปฐพี เป็นพลังหลักในการโจมตีคือท่าพลังพสุธากัมปนาถ (World Shaking) และมีเครื่องรางทาลิสแมน Space Sword
เซเลอร์เนปจูน (Sailor Neptune) /ไคโอ มิจิรุ (Kaiou Michiru)
สีประจำตัว : "สีเขียว" (   ),  "สีคราม" (   )
เธอเป็นนักเรียนในโรงเรียนแห่งกาลเวลาและเป็นแฟนของฮารุกะ เธอเป็นนักไวโอลินฝีมือฉกาจและนักว่ายน้ำชั้นเยี่ยม มีนิสัยที่ค่อนข้างจะไฮโซ ชอบของแบรนด์เนมเป็นบางครั้ง เมื่อแปลงร่างเป็นเซเลอร์เนปจูน มิจิรุจะใช้พลังแห่งมหาสมุทรซึ่งตรงกันข้ามกับยูเรนัสโดยสิ้นเชิงคือท่าพลังคลื่นใต้ทะเลลึก (Deep Submerge) เป็นพลังหลักในการโจมตีและมีเครื่องรางทาลิสแมน Deep Aqua Mirror
เซเลอร์พลูโต (Sailor Pluto) /เมโอ เซ็ตสึนะ  (Meiou Setsuna)
สีประจำตัว : "สีดำ" (   ), "สีแดงเลือดหมู" (   )
เธอถือกุญแจไขอวกาศและกาลเวลาเธอใช้กุญแจของเธอเป็นอาวุธประจำตัวและปกป้องประตูสู่นรกที่สุดขอบเวลาและได้รับหน้าที่มาปกป้องดูแลอุซางิน้อย (เซเลอร์มูนน้อย) ในภาคเอส มีท่าไม้ตายชื่อว่าพลังเสียงมฤตยู (Death Scream) โดยอาวุธที่ถืออยู่ตลอดเวลาคือคทาการ์เน็ต ด้านบนของคทามีเครื่องรางทาลิสแมนชื่อว่า Garnet Orb
เซเลอร์แซทเทิร์น (Sailor Saturn) /โทโมเอะ โฮตารุ (Tomoe Hotaru)
สีประจำตัว : "สีม่วง" (   ), "สีแดงเลือดหมู" (   )
เธอคือ 1 ในอัศวินเซเลอร์ระบบสุริยะรอบนอกและหลายต่อหลายครั้งที่เธอต้องเสียชีวิตในการต่อสู้ (เพื่อให้สงครามยุติลง) แต่เมื่อเกิดเรื่องร้ายแรงขึ้น เธอก็จะเกิดใหม่ในฐานะของโฮตารุที่เป็นเพียงเด็กทารกคนหนึ่ง (อาจมองว่าการกลับชาติมาเกิดของเธอเป็นการเตือนถึงลางร้าย) แต่เธอก็จะฟื้นความทรงจำในฐานะเซเลอร์แซทเทิร์นได้ในระยะเวลาสั้น ๆ และมีพลังพิเศษที่สามารถปลุกพลังและเพิ่มพลังให้กับอัศวินเซเลอร์นอกระบบสุริยะจักรวาลได้และเธอได้เป็นตัวร้ายในภาคเอสเพราะคุณพ่อของเธอถูกปีศาจของกลุ่มเดธบัสเตอร์สิงเมื่อเธอยังเด็ก ร่างร้ายของเธอคือมิสเทรส 9 ในภาคสตาร์ เธอจะมีโอกาสได้ร่วมกลุ่มกับเซเลอร์มูนหลังถูกพลังของดาราจักรทำให้โตขึ้นจนมีอายุ 10 ปี (ในภาคเอสอายุ 13 ปี) อาวุธซึ่งน่าเกรงขามของเธอคือง้าวแห่งความเงียบงันเป็นอาวุธที่ร้ายกาจที่สุดในเรื่อง
ตัวละครหลัก > บุคคลผู้มีความเกี่ยวข้อง

หน้ากากทักซิโด้ (Tuxedo Mask) / เจ้าชายเอ็นดิเมี่ยน (Prince Endymion) / คิงเอ็นดิเมี่ยน (King Endymion) /จิบะ มาโมรุ (Chiba Mamoru)
สีประจำตัว : "สีดำ" (   ), "สีขาว" (   )
แฟนหนุ่มของอุซางิและเขายังเป็นเจ้าชายเอ็นดิเมี่ยน เจ้าชายแห่งโลกมนุษย์คู่ของเธอที่กลับชาติมาเกิดใหม่ เขาแปลงร่างเป็นหน้ากากทักซิโด้เพื่อช่วยเหล่าอัศวินเซเลอร์ต่อสู้กับเหล่าร้าย และมีชื่อในศตวรรษที่ 30 ว่าคิงเอ็นดิเมี่ยน ดำรงตำแหน่งเป็นราชาอยู่ในปราสาทคริสตัลพาเลซเช่นเดียวกับเนโอควีนเซเรนิตี้ ในภาคอาร์ส่วนของความทรงจำของเขาครึ่งหนึ่งได้แบ่งภาคออกมาเป็นอัศวินเงาพระจันทร์ซึ่งตอนหลังก็ได้รวมกับมาโมรุและได้ความทรงจำกลับมาเหมือนเดิม
เซเลอร์มูนน้อย (Sailor Chibi Moon) / ท่านหญิงน้อย (Small Lady) /อุซางิน้อย(Chibiusa)
สีประจำตัว : "สีชมพู" (   ), "สีแดง" (   )
ลูกสาวของเนโอควีนเซเรนิตี้กับคิงเอ็นดิเมี่ยนหรือเซเลอร์มูนกับหน้ากากทักซิโด้ในอนาคต (ศตวรรษที่ 30) เธอคือผู้เก็บกุญแจและเปิดประตูแห่งกาลเวลา ในภาคเอส เธอได้รับพลังจากคุณแม่ของเธอ เธอจึงได้แปลงร่างเป็นเซเลอร์มูนน้อยและเธอได้เป็นตัวละครหลักของภาคซูเปอร์เอสอีกด้วย
เซเลอร์จิบิจิบิ (Sailor Chibichibi) /จิบิจิบิ(Chibichibi)
สีประจำตัว :  "สีแดง" (   ), "สีน้ำเงิน" (   )
ในอนิเมะจิบิจิบิคือสตาร์ซีดของกาแล็คเซียที่แยกตัวออกมา ก่อนที่ร่างของกาแล็คเซียจะถูกครอบงำ ส่วนในมังงะจิบิจิบิคือเซเลอร์มูนร่างสุดยอดที่จำแลงกายมาแต่ไม่มีใจอยากจะปกป้องและต่อสู้เพื่อใครจึงได้หนีจากการต่อสู้ที่แสนยาวนานเพื่อหลีกหนีปัญหาที่จะเกิดขึ้นในอนาคตแต่สุดท้ายได้กำลังใจจากตนเองในอดีตจึงได้ลุกขึ้นปกป้องระบบดาราจักรและพร้อมที่จะสู้อีกครั้ง มีพลังคือพลังเคลื่อนย้ายสถานที่ (ต่างจากการรวมพลังของอัศวินเซเลอร์คนอื่น ๆตรงที่ไม่ต้องรวมพลังกัน พลังของเซเลอร์จิบิจิบิเพียงคนเดียวสามารถย้ายได้ทุกสิ่ง)
ตัวละครหลัก > อัศวินเซเลอร์ คนอื่น ๆ > เซเลอร์ ควอเต็ท

เซเลอร์ควอเต็ท (Sailor Quartet)
กลุ่มองครักษ์ของอุซางิน้อยซึ่งทำหน้าที่เป็นองครักษ์แด่อุซางิน้อย ปรากฏตัวขึ้นเมื่อความมุ่งมั่นและความปรารถนาของอุซางิน้อยที่มีต่อเหล่าอัศวินเซเลอร์อย่างแรงกล้า เซเลอร์ควอเต็ท ประกอบไปด้วย
เซเลอร์เซเรส (Sailor Ceres)
เซเลอร์ปารัส (Sailor Pallas)
เซเลอร์จูโน (Sailor Juno)
เซเลอร์เบสต้า (Sailor Vesta or besta)
ตัวละครหลัก > อัศวินเซเลอร์ คนอื่น ๆ > สตาร์ไลท์

เซเลอร์สตาร์ไลท์ (Sailor Starlight) / เซเลอร์สตาร์ไฟท์เตอร์ (Sailor Starfighter) / เซยะ โค (Seya Ko)
ในภาคอนิเมะเซยะคือพระเอกของภาคสตาร์ เขาเป็นอัศวินที่หลบหนีจากดาวคินโมคุเพื่อตามหาองค์หญิงคะคิว ในภาพของนักร้องบอยแบนด์และแอบหลงรักอุซางิมาก ปกติมีนิสัยกวน ๆ แต่ก็มีมุมที่อ่อนโยน เมื่อแปลงร่างแล้วจะมีท่าไม้ตายคือพลังเลเซอร์ดาวตก (Star Serious Laser)
นักพากย์ไทย : รัชนี อารีย์รักษ์วานิช (TIGA)
ไทคิ โค (ญี่ปุ่น: 大気 光) หรือ เซเลอร์สตาร์เมคเกอร์ (ญี่ปุ่น: セーラースターメイカー)
เมื่อแปลงร่างแล้วจะมีท่าไม้ตายคือ พลังดาวผีพุ่งใต้ (star gentle uterus)
นักพากย์ไทย : อรุณี นันทิวาส (TIGA)
ยาเทน โค (ญี่ปุ่น: 夜天 光) หรือ เซเลอร์สตาร์ฮีลเลอร์ (ญี่ปุ่น: セーラースターヒーラー)
เมื่อแปลงร่างแล้วจะมีท่าไม้ตายคือ พลังแม่เหล็กดาวตก (star sensitive inferno)
นักพากย์ไทย : ศรีอาภา เรือนนาค (TIGA)
องค์หญิงคะคิว (ญี่ปุ่น: 火球皇女) หรือ เซเลอร์คะคิว (ญี่ปุ่น: セーラー火球)
นักพากย์ไทย : อรุณี นันทิวาส (TIGA)
ตัวละครหลัก > แมวผู้พิทักษ์เซเลอร์มูน

ลูน่า (Luna)
แมวผู้พิทักษ์ตัวแรกที่ปรากฏตัวขึ้นและเป็นกุญแจให้เซเลอร์มูน เซเลอร์เมอร์คิวรี่ เซเลอร์มาร์สและเซเลอร์จูปิเตอร์แปลงร่างได้ ลูน่าเป็นตัวละครที่สำคัญเพราะจะคอยบอกข้อมูลต่าง ๆ ให้กับเหล่าอัศวินเซเลอร์ ลูน่าทำงานวิจัยร่วมกับอามิและยังรู้เรื่องราวเกี่ยวกับอดีตอีกด้วย
อาร์เทมิส (Artemis)
แมวผู้พิทักษ์ตัวที่ 2 ที่ปรากฏตัวขึ้น (ตามเนื้อหาของเซเลอร์มูน หากนับกันตามลำดับเวลาแล้ว อาร์เทมิสนับเป็นแมวตัวแรกที่ปรากฏตัวขึ้นเนื่องจากอัศวินที่ระลึกชาติได้คนแรกคือเซเลอร์วีหรือเซเลอร์วีนัสซึ่งเป็นหัวหน้าของเหล่าอัศวินผู้ปกป้องเซเรนิตี้) เขาเป็นผู้ติดตามเซเลอร์วีนัสและทำให้เธอสามารถแปลงร่างได้ อาร์เทมิสมีบทบาทให้คำปรึกษาแก่ลูน่าเกี่ยวกับอัศวินเซเลอร์คนอื่น ๆ และเมื่อร่วมมือกันแล้ว ทั้งคู่สามารถหาข้อมูลเกี่ยวกับศัตรูได้
ไดอาน่า (Diana)
ลูกสาวของลูน่ากับอาร์เทมิส ในหนังสือการ์ตูน ไดอาน่าปรากฏตัวขึ้นเมื่อเหล่าอัศวินเซเลอร์เดินทางมาในโลกอนาคต แต่ในการ์ตูนทางโทรทัศน์เราจะไม่เห็นไดอาน่าจนกว่าจะถึงภาคซูเปอร์เอสซึ่งเป็นภาคที่ 4 เธอเป็นผู้ติดตามเซเลอร์มูนน้อยไปทุกหนทุกแห่ง
ลูน่าพี (Luna P)
หุ่นยนต์แมวที่อุซางิน้อยได้รับมาจากเซเลอร์พลูโตและเป็นเครื่องมือที่อุซางิน้อยใช้ในการสื่อสารกับเซเลอร์พลูโตระหว่างอยู่ในโลกอดีต มีลักษณะเป็นลูกบอลหน้าแมวกลม ๆ สีดำคล้ายกับลูน่า มีไฟเป็นรูปจันทร์เสี้ยวที่หน้าผาก
ตัวละครหลัก > เหล่าร้าย

อาลิ (Ali)
อัน (En)
อเมซอนเนส ควอร์เท็ต (Amazoness Quartet)
การนำมาทำอนิเมะ

บทความหลัก: เซเลอร์มูน (อนิเมะ)
รางวัลและความนิยม > รางวัลและความนิยมด้านหนังสือการ์ตูน (มังงะ)

รางวัลการ์ตูนผู้หญิงยอดเยี่ยมในปี พ.ศ. 2536 ในงานประกาศผล โคดันชะมังงะโช ครั้งที่ 17 (ญี่ปุ่น)
รางวัล 2011 Manga Trade Paperback of the Year ในปี พ.ศ. 2554 จากรางวัล The Diamond Gem Awards (อเมริกา)
รางวัล Sondermann Award จากงาน Frankfurt Book Fair  ในปี พ.ศ. 2555 (เยอรมนี)
ยอดขายฉบับหนังสือการ์ตูนสูงถึง 12 ล้านเล่ม (ญี่ปุ่น)
ในปี พ.ศ. 2537 ได้จัดนิทรรศการภาพเซเลอร์มูนของอาจารย์นาโอโกะ ทาเกอูจิ ที่อิเซตัน ในชินจูกุ (ญี่ปุ่น)
รางวัลและความนิยม > รางวัลและความนิยมด้านวิดีโอเกมและของเล่น

รางวัลการ์ดเกมที่ยอมเยี่ยม ในปี พ.ศ. 2543 จากรางวัล Origins Award 2000 (อเมริกา)
จำนวนสินค้าเซเลอร์มูน ฉบับอนิเมะชั่นมีจำนวนทั้งสิ้น 1,200 ชนิด (ญี่ปุ่น)
ตั้งแต่ปี พ.ศ. 2535-พ.ศ. 2540 สามารถขายลิขสิทธิ์ตัวละครเซเลอร์มูนได้มากกว่า 100,000,000,000 เยน (ญี่ปุ่น)
ในปี พ.ศ. 2537 สินค้าคาแรคเตอร์มียอดจำนายสูงถึง 260,000,000,000 เยน (ญี่ปุ่น)
ยอดขายไอเท็มแปลงร่าง สามารถขายได้รวม 2,800,000 ชิ้น ในเดือนมีนาคม พ.ศ. 2544 (ญี่ปุ่น)
ยอดขายคฑามูนสติ๊ค ของบันไดนับตั้งแต่ขายเดือนมิถุนายน พ.ศ. 2536 สามารถขายได้ 500,000 ชิ้น (ญี่ปุ่น)
ยอดขายคฑาคิวตี้มูนร็อด ของบันไดสามารถขายได้ 800,000 ชิ้น (ญี่ปุ่น)
ยอดขายคฑาสไปรัลมูนฮาร์ทร็อด ของบันไดสามารถขายได้ 460,000 ชิ้น (ญี่ปุ่น)
ยอดขายชุดอัศวินเซเลอร์ขนาดเด็ก สามารถขายได้มากกว่า 330,000 ชุด (ญี่ปุ่น)
ยอดขายตุ๊กตา เซเลอร์มูน R ของบันไดนับตั้งแต่ขายเดือนเมษายน พ.ศ. 2536 1 ล้านตัวภายใน 9 เดือน (ญี่ปุ่น)
ยอดขายนาฬิกาฮัตโตริ เซโกะที่ได้เปิดตัวนาฬิกาเซเลอร์มูน R ตั้งแต่เดือนกรกฎาคม พ.ศ. 2536 ขายได้ 166,000เรือน ถึงสิ้นเดือนมีนาคม พ.ศ. 2537 (ญี่ปุ่น)
รางวัลและความนิยม > รางวัลและความนิยมด้านดนตรี

รางวัลแผ่นเสียงทองคำ สาขาอนิเมะชั่น จากอัลบั้ม เซเลอร์มูน-ความรักอยู่หนใด- ในปี พ.ศ. 2535 จากรางวัล Japan Gold Disc Awards ครั้งที่ 7 ของค่ายโคลัมเบียเจแปน (ญี่ปุ่น)
อัลบั้มเซเลอร์มูน SuperS ธีมซองค์คอลเลคชั่น (เทปคาสเซ็ท) ติดยอดขายอันดับ 1 ในชาร์ตโอริค่อนประจำสัปดาห์ สาขาเทปคาสเซ็ท ในปี พ.ศ. 2538
รางวัล JASRAC สาขานานาชาติ เซเลอร์มูน (BGM) ผู้แต่งโดยทากะโนริ อาริซาวะ ในปี พ.ศ. 2540 จากรางวัล JASRAC International Award (ญี่ปุ่น)
รางวัล JASRAC สาขานานาชาติ เซเลอร์มูน (BGM) ผู้แต่งโดยทากะโนริ อาริซาวะ ในปี พ.ศ. 2542 จากรางวัล JASRAC International Award (ญี่ปุ่น)
รางวัล JASRAC สาขานานาชาติ เซเลอร์มูน (BGM) ผู้แต่งโดยทากะโนริ อาริซาวะ ในปี พ.ศ. 2543 จากรางวัล JASRAC International Award (ญี่ปุ่น)
ยอดขายซีดีโคโระจัง แพ็ค 4 อัลบั้มสามารถขายได้มากกว่า 500,000 แผ่นในปี  พ.ศ. 2537 (ญี่ปุ่น)
จำนวนผู้ชม เซเลอร์มูน ฉบับละครเวที ตั้งแต่ฤดูใบไม้ผลิปี พ.ศ. 2545 มีจำนวนผู้ชมทั้งสิ้น 460,000 คน (ญี่ปุ่น)
รางวัลและความนิยม > รางวัลและความนิยมด้านภาพยนตร์อนิเมะชั่น

เซเลอร์มูน R "สงครามปีศาจดอกไม้จากอวกาศ" และเมคอัพ! เซเลอร์เซนชิ
รายได้รวม อันดับที่ 157 22.1 ร้อยล้านเยน 773.5ล้านบาท (อันดับที่ 62 ภาพยนตร์อนิเมะ)
อันดับ 7 ในปี 1994 13 ร้อยล้านเยน อีก 9.1 ร้อยล้านอยู่ในปี 1993
เซเลอร์มูน S "แผนยึดครองโลกของเจ้าหญิงหิมะ"
รายได้รวม อันดับที่ 238 17.9 ร้อยล้านเยน 626.5ล้านบาท (อันดับที่ 89 ภาพยนตร์อนิเมะ)
อันดับ 7 ในปี 1995 10.5 ร้อยล้านเยน อีก 7.4 ร้อยล้านอยู่ในปี 1994
เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล" และเซเลอร์มูน SuperS "ความรักครั้งแรกของอามิจัง"
รายได้รวม 600 ล้านเยน 240.1 ล้านบาท
ส่วนเกี่ยวข้อง

เซยะ โค (ญี่ปุ่น: 星野 光) หรือ เซเลอร์สตาร์ไฟท์เตอร์ (ญี่ปุ่น: セーラースターファイター) อัศวินเซเลอร์ในภาคสตาร์สมีชื่อเรียกอีกหนึ่งชื่อว่า โฮชิ โนะ (ญี่ปุ่น: 星野)
เนื้อเรื่องและตัวละครของเซเลอร์มูนถูกวาดขึ้น โดยใช้หลักดาราศาสตร์เป็นหลักผสมกับความเชื่อเรื่องเทพเจ้าโบราณ ในประเทศกรีก
สัญลักษณ์ประจำตัวอัศวินเซเลอร์แต่ละคน เป็นสัญลักษณ์ประจำดาวเคราะห์แต่ละดวงของโรมัน
เดธบัสเตอร์ กลุ่มปีศาจจากเซเลอร์มูน เอส วาดโดยใช้หลักวิทยาศาสตร์ผสมกับอารยธรรมอิยิปต์โบราณเข้าไว้ด้วยกัน
เดดมูน กลุ่มปีศาจจากเซเลอร์มูน ซูเปอร์เอส ออกแบบให้เป็นคณะละครสัตว์ผสมกับความลึกลับของป่าอเมซอนอีกด้วย
กระจกของเนเฮเรเนียใน เซเลอร์มูน ซูเปอร์เอส นั้นมาจากกระจกโบราณในห้องนอนของ นาโอโกะ ทาเกอูจิ
เนื้อเพลงที่โทโมเอะ โฮตารุ อ่านในมังงะตอนที่ 39 ในเล่มที่ 14 ต่างกับที่ลงไว้ในนิตยสาร นากาโยชิ
อัศวินเงาพระจันทร์ ตัวละครจากเรื่องเซเลอร์มูน อาร์ ไม่มีลงในมังงะ แต่มีลงในอนิเมะเท่านั้น เช่นเดียวกับ เอลและแอน ศัตรูในภาคนี้เช่นเดียวกัน
วิดีโอของ TIGA เรื่องเซเลอร์มูน เซเลอร์สตาร์สในตอนที่ 172 ได้ตัดภาพตอนที่เซเลอร์แซทเทิร์นฟันง้าวแห่งความเงียบงันออก โดยไม่ทราบเหตุผลแต่อย่างใด
วิดีโอของไรท์ พิคเจอร์ เรื่องเซเลอร์มูน เอส เรื่องเซเลอร์แซทเทิร์นว่า เซเลอร์ซาตาน ซึ่งเป็นคำอ่านของภาษาญี่ปุ่น
ตัวละคร ฮิโนะ เร (ญี่ปุ่น: 火野 レイ) ในมังงะลักษณะนิสัยและท่าทางต่างกับอนิเมะเป็นอย่างมากรวมไปถึงภาคละครโทรทัศน์อีกด้วย
เทนโอ ฮารุกะ หรือเซเลอร์ยูเรนัส ใช้คำแทนตัวเองเวลาพูดกับมิจิรุ ว่า "Boku" ซึ่งแปลว่า "ผม" ในภาษาไทย!
ตัวละครชื่อ ซอยไซต์ ศัตรูในภาคแรก ถูกพากย์เสียงให้เป็นผู้หญิงในประเทศสหรัฐอเมริกาและแคนนาดา
ในปีพ.ศ. 2541ที่ประเทศสหรัฐอเมริกา เซเลอร์มูนถูกเสนอให้ทำภาพยนตร์ฮอลลีวูดในรูปแบบคนแสดง แต่ติดปัญหาการเจรจากับค่ายโคดันชะ
เซเลอร์พลูโต ในภาพยนตร์ ภาคเอสในเวลาที่ 00:49:25 นาที มีแขนเสื้อในชุดเซเลอร์เป็นครั้งแรก
ภาพยนตร์ในภาคอาร์อยู่ในช่วง ตอนที่ 77 - ตอนที่ 82
ต่างหู กุหลาบสีชมพูของ คิโนะ มาโกโตะ (「木野まこと」) หรือ เซเลอร์จูปิเตอร์ (「セーラージュピター」) มีความสำคัญเป็นอย่างมากในเรื่อง เพราะสามารถนำมาใช้ประโยชน์ได้หลายอย่าง เช่น ตอนที่มาโกโตะปรากฏตัวขึ้นครั้งแรก มาโกโตะสามารถนำมาใช้ดึงดูดความสนใจของซอยไซต์ในการต่อสู้ของเธอได้และด้วยความที่ต่างหูนี้ เป็นดอกกุหลาบเหมือนกัน ทำให้มีลักษณะคล้ายกับสัญลักษณ์ของ จิบะ มาโมรุ (「地場 衛」) หรือ หน้ากากทักซิโด้ (「タキシード仮面 ทากิชิโดะคะเมน」) ทำให้สึคิโนะ อุซางิ (「月野うさぎ」) หรือ เซเลอร์มูน (「セーラームーン」) เห็นและได้สติคืนมา หลังจากที่โดนดอกไม้ของ เนเฮเรเนียสะกดจิต ทำให้มีกำลังใจต่อสู้กับเนเฮเรเนีย สามารถนำ มาโมรุ กลับคืนมาได้
สื่อรูปแบบต่าง ๆ

เซเลอร์มูน (มังงะ)
เซเลอร์มูน (อนิเมะ)
เซเลอร์มูน (เกม)
เซเลอร์มูน คริสตัล
เซเลอร์มูน (ละครโทรทัศน์)
เซเลอร์มูน (ละครเวที)
เซเลอร์มูน (เพลง)
สื่อรูปแบบต่าง ๆ > ภาพยนตร์

เซเลอร์มูน R "สงครามปีศาจดอกไม้จากอวกาศ"
เมคอัพ! เซเลอร์เซนชิ (ภาพยนตร์เรื่องสั้น)
เซเลอร์มูน S "แผนยึดครองโลกของเจ้าหญิงหิมะ"
เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล"
เซเลอร์มูน SuperS "ความรักครั้งแรกของอามิจัง"
พริตตี้ การ์เดี้ยน เซเลอร์มูน อีเทอร์นัล เดอะ มูฟวี่
พริตตี้ การ์เดี้ยน เซเลอร์มูน คอสมอส เดอะ มูฟวี่ (เซเลอร์มูน คอสมอส)
บิโชโจ เซนชิ เซเลอร์มูน คริสตัล (2557)

ดูบทความเพิ่มเติมได้ที่ เซเลอร์มูน คริสตัล
แหล่งข้อมูลอื่น

Sailormoon Channel: เว็บไซต์ทางการของเซเลอร์มูน
เว็บบล็อก เซเลอร์มูน ไทยแลนด์ แฟนคลับ เซเลอร์มูน ไทยแลนด์ แฟนคลับ (Sailor Moon Thailand Fanclub)
Facebook เซเลอร์มูน ไทยแลนด์ แฟนคลับ ☽ 美少女戦士セーラームーン タイファンクラブ (เซเลอร์มูน ไทยแลนด์ แฟนคลับ)
Hitoshi Doi's Bishoujo Senshi Sailor Moon online encyclopedia เก็บถาวร 2005-08-28 ที่ เวย์แบ็กแมชชีน: Information and synopses from the anime.
The Sailormoon FAQ เก็บถาวร 2005-08-30 ที่ เวย์แบ็กแมชชีน: Covering all character and episode information, including dubbed versions.
The Sailor Senshi Page - Has information and current news on the series.
Sailor V Game website dedicated to officially released and fan-made Bishoujo Senshi Sailor Moon video games.
Sailor Music SAILORMUSIC.NET Music Download, Lyrics, Discography
| ด ค กอัศวินดารา เซเลอร์มูน โดย นาโอโกะ ทาเกอูจิ |
| --- | --- | --- |
| สื่อ |  รหัสลับ เซเลอร์วี  หนังสือการ์ตูน  อนิเมะ  ละครเวที  วิดีโอเกม  ละครโทรทัศน์  เพลง  เว็บอนิเมะ  | ไฟล์:SM7.jpg |
| อะนิเมะ / มังงะ |  ภาคแรก / ดาร์กคิงด้อม  R / แบล็คมูน  S / ไม่รู้จบ  SuperS / ความฝัน  เซเลอร์มูน เซเลอร์สตาร์ส / Stars  เซเลอร์มูน คริสตัล  | ไฟล์:SM7.jpg |
| ภาพยนตร์ |  เซเลอร์มูน R "สงครามปีศาจดอกไม้จากอวกาศ"  เมคอัพ! เซเลอร์เซนชิ  เซเลอร์มูน S "แผนยึดครองโลกของเจ้าหญิงหิมะ"  เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล"  เซเลอร์มูน SuperS "ความรักครั้งแรกของอามิจัง"  พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่  พริตตี้ การ์เดี้ยน เซเลอร์ มูน คอสมอส เดอะ มูฟวี่  | ไฟล์:SM7.jpg |
| ตัวละครจากเรื่องเซเลอร์มูน | ตัวละครจากเรื่องเซเลอร์มูน | ไฟล์:SM7.jpg |
| อัศวินเซเลอร์ |  สึคิโนะ อุซางิ  ลูน่า  จิบะ มาโมรุ  อุซางิน้อย  มิซุโนะ อามิ  ฮิโนะ เร  คิโนะ มาโกโตะ  ไอโนะ มินาโกะ  เทนโอ ฮารุกะ  ไคโอ มิจิรุ  เมโอ เซ็ตสึนะ  โทโมเอะ โฮตารุ  เซเลอร์ควอเต็ท  เซเลอร์อาสทาเท  | ไฟล์:SM7.jpg |
| ศัตรู |  อาณาจักรมืด  ต้นไม้แห่งโลกปีศาจ  เผ่าจันทร์เสี้ยวสีดำ  เดธบัสเตอร์  คณะละครสัตว์เดดมูน  ชาโดว์กาแล็กติก้า  ศัตรูในละครเวที  | ไฟล์:SM7.jpg |
| ตัวละครสมทบ |  ราชินีเซเลนิตี้  ลูน่า, อัลเทมิส และไดอาน่า  เซเลอร์สตาร์ไลท์  เจ้าหญิงคาคิว  จิบิจิบิ  | ไฟล์:SM7.jpg |
จาง เจ๋อฮั่น

จาง เจ๋อฮั่น (จีน: 张哲瀚; พินอิน: Zhang Zhehan; เกิด 11 พฤษภาคม ค.ศ. 1991) เป็นนักแสดงและนักร้องชาวจีน บทบาทสำคัญครั้งแรกของเขาคือ Wei Ying ในละครอิงประวัติศาสตร์จีนเรื่อง ยอดหญิงปันซู (2015) และ Ming Xia ในละครเรื่อง ลิขิตรักปีศาจสาว จาง เจ๋อฮั่นมีชื่อเสียงจากการรับบท Long Feiye เจ้าชายที่เยือกเย็นและสันโดษในละครโรแมนติกอิงประวัติศาสตร์เรื่อง Legend of Yunxi (2018) และ Zhou Zishu ที่อ่อนโยนแต่แข็งแกร่งในละครดัดแปลงของจีนโบราณ BL (Wuxia) เรื่อง เวิร์ดออฟออร์เนอร์ (2021) ซึ่งได้รับการยอมรับทั่วจีน ซึ่งปูทางสู่เส้นทางใหม่สู่อาชีพการแสดงของเขาในขณะที่เขาได้รับชื่อเสียงและความนิยมอย่างล้นหลามจากการรับบทตัวละคร Ah Xu (จีน: 阿絮)
ชีวิตช่วงต้น

จาง เจ๋อฮั่นเกิดที่ซินหยู มณฑลเจียงซี ประเทศจีน ในวันที่ 11 พฤษภาคม ค.ศ. 1991 เขาจบการศึกษาจาก Shanghai Theatre Academy
อาชีพ

จาง เจ๋อฮั่น แจ้งเกิดจากละครโรแมนติกเรื่อง Why Love You หลังจากนั้นก็เข้าเส้นสัญญากับ Yu Zheng สตูดิโอ และแสดงนำในเว็บละครซีรีส์เรื่อ Crazy for Palace
จาง เจ๋อฮั่นได้ร่วมแสดงบทสมทบต่างๆที่ Yu Zheng สตูดิโอ สร้าง เช่น  จอมนางวังต้องห้าม 3, มังกรหยก ตอน ศึกเทพอภินิหารเจ้าอินทรีย์ และLove Yunge from the Desert. หลังจากนั้น จาง เจ๋อฮั่นได้รับบทร้ายครั้งแรกในซีรีส์แนวลึกลับ เรื่อง Cosmetology High และยังได้รับบท เหมย จางซู วัยเด็กในละครแนวประวัติศาสตร์เรื่อง มหาบุรุษพลิกแผ่นดิน
จาง เจ๋อฮั่นได้กลับมาแสดงบทนำอีกครั้งในละครแนวประวัติศาสตร์ เรื่องยอดหญิงปันซู คู่กับ จิ่ง เถียน และได้รับบทนำในละครสืบสวนสอบสวน เรื่อง Decoded และ ลิขิตรักปีศาจสาว
ในปี 2019 จางได้ประกาศทางเว็บเพจเว่ย ปั๋ว ส่วนตัว ว่าได้ออกจากสังกัด Yu Zheng สตูดิโอ และได้เขียนข้อความกล่าวขอบคุณที่ทางต้นสังกัดเดิมได้ให้โอกาสเข้ามาทำงานในวงการบันเทิงและยังสนับสนุนเขาเป็นเวลา 6 ปี
ผลงาน > ภาพยนตร์

| ปี | ชื่อภาษาอังกฤษ | ชื่อภาษาจีน | ตัวละคร | บทบาท | หมายเหตุ |
| --- | --- | --- | --- | --- | --- |
|  | Love Story | 爱情故事 | Qin Mo |  | แสดงคู่กับ ชุติมณฑน์ จึงเจริญสุขยิ่ง  |
| 2019 | The Bravest | 烈火英雄 | 郑志 | บทรอง |  |
| 2012 | - | 逆时恒美 | 小志 | พระเอก |  |
| 2012 | - | 为渴望而创 | 阿乐 | พระเอก |  |
| 2012 | Haunting Love | 诡爱 | Li Mingyan | บทรอง |  |
| 2011 | - | 爱缤纷 | 邹翔 | พระเอก |  |
ผลงาน > ภาพยนตร์ > ละครโทรทัศน์

| ปี | ชื่อภาษาอังกฤษ | ชื่อภาษจีน | ชื่อภาษาไทย | ตัวละคร | บทบาท | หมายเหตุ |
| --- | --- | --- | --- | --- | --- | --- |
| 2010 | Why Love You | 怎么会爱上你 |  | Xia Yanxi | พระเอก |  |
| 2013 | Crazy for Palace | 我为宫狂 |  | Xiao Hao | พระเอก |  |
| 2014 | Palace 3: The Lost Daughter | 宫锁连城 | จอมนางวังต้องห้าม 3 | Sun Heli | บทรอง | ออกอากาศทางช่องเวิร์คพอยท์ |
| 2014 | Incisive Great Teacher | 犀利仁师 |  | Jin Renbin | บทรอง |  |
| 2014 | Cosmetology High | 美人制造 |  | Pei Yuntian | บทรอง |  |
| 2014 | The Romance of the Condor Heroes | 神雕侠侣 | มังกรหยก ตอน ศึกเทพอภินิหารเจ้าอินทรีย์ | เยลู่ฉี | บทรอง | ออกอากาศทางช่อง 7 |
| 2014 | Crazy for Palace 2 | 我为宫狂2 |  | Xiao Hao | พระเอก |  |
| 2015 | Love Yunge from the Desert | 大汉情缘之云中歌 |  | Liu Xu | บทรอง |  |
| 2015 | Nirvana in Fire | 琅琊榜 | มหาบุรุษพลิกแผ่นดิน | หลินซู(วัยรุ่น) | บทรอง | ออกอากาศทางช่อง 3 แฟมิลี่ |
| 2015 | Legend of Ban Shu | 班淑传奇 | ยอดหญิง ปันซู | ฟู่เว่ยอิ๋ง | พระเอก | ออกอากาศทางช่อง นาว 26 |
| 2016 | ACG Hero | 动漫英雄 |  | Zhang Wei | พระเอก |  |
| 2016 | Decoded | 解密 |  | Han Bing | บทรอง |  |
| 2016 | Demon Girl | 半妖倾城 | ลิขิตรักปีศาจสาว | หมิงเซี่ย | พระเอก |  |
| 2016 | Happy Mitan | 欢喜密探 |  |  | รับเชิญ | รับเชิญ |
| 2016 | Memory Lost | 美人为馅 |  |  | รับเชิญ | รับเชิญ |
| 2016 | Demon Girl II | 半妖倾城Ⅱ |  | Ming Xia | พระเอก |  |
| 2017 | Above the Clouds | 云巅之上 | ลิขิตรักเมืองมายา | Ke Luo | บทรอง | ออกอากาศทาง พีพีทีวี |
| 2018 | Legend of Yunxi | 芸汐传 | ตำนานอวิ๋นซี มเหสีพิษยอดอัจฉริยะ | หลงเฟยเยว่/ฉินอ๋อง | พระเอก |  |
| 2020 | Everyone Wants to Meet You | 谁都渴望遇见你 |  | Zhang Wei | พระเอก |  |
| 2020 | The Blooms At Ruyi Pavilion | 如意芳霏 | กรุ่นรักกลิ่นบุปผา | สวีจิ้น/ซู่อ๋อง/องค์ชายสี่ | พระเอก |  |
| 2021 | Word of Honor | 山河令 | นักรบพเนจรสุดขอบฟ้า | โจวจื่อซู | นายเอก |  |
|  | Zhaoge | 朝歌 |  | Ji Fa | พระเอก |  |
|  | Fall in Love at Second Sight | 一见不倾心 |  | Yang Jingyi | พระเอก |  |
|  | Time City | 时光之城 |  | Gu Zhi Jun | พระเอก |  |
ผลงาน > ภาพยนตร์ > ละครโทรทัศน์ > ซิ้งเกิลเพลง

| ปี | ชื่อภาษาอังกฤษ | ชื่อภาษาจีน | อัลบั้ม | หมายเหตุ |
| --- | --- | --- | --- | --- |
| 2013 | "Women's Heart" | 女人心 | Crazy for Palace OST |  |
| 2015 | "Graceful" | 惊鸿 | Legend of Ban Shu OST |  |
| 2017 | "Invincible" | 天下无敌 | Above the Clouds OST |  |
แหล่งข้อมูลอื่น

จาง เจ๋อฮั่น ที่อินสตาแกรม
Zhehan Zhang ที่อินเทอร์เน็ตมูวีเดตาเบส
สโมสรฟุตบอลราษีไศล ยูไนเต็ด ในฤดูกาล 2567–2568

ฤดูกาล 2567–2568 เป็นฤดูกาลที่ 6 ของ สโมสรฟุตบอลราษีไศล ยูไนเต็ด ในการลงแข่งขันฟุตบอลรายการของสมาคมฟุตบอลแห่งประเทศไทย โดยนับเป็นฤดูกาลที่สามของสโมสรในการแข่งขันระดับลีกอาชีพ ในฤดูกาลนี้สโมสรลงแข่งขันในไทยลีก 3 เพียงรายการเดียว และไม่ส่งทีมเข้าร่วมในฟุตบอลถ้วยทุกรายการ
การเปลี่ยนแปลงผู้เล่น > เปิดฤดูกาล > ย้ายออก

|  หมายเลข>   |  ตำแหน่ง  | ชื่อ | ย้ายไป |
| --- | --- | --- | --- |
| 11 |  !DF |  วสันต์ สุนทรวัฒน์ | แม่โจ้ ยูไนเต็ด |
| 55 |  !GK |  วิทยา ทองคำ | กันทรารมย์ ยูไนเต็ด |
การเปลี่ยนแปลงผู้เล่น > เปิดฤดูกาล > ย้ายเข้า

|  หมายเลข>   |  ตำแหน่ง  | ชื่อ | ย้ายมาจาก |
| --- | --- | --- | --- |
| 4 |  !DF | อภิรักษ์ ทองจันทร์  | เจแฟม ยูไนเต็ด |
| 5 |  !DF | รามง โรดรีกีส จี เมสกีตา  | กระบี่ เอฟซี |
| 6 |  !DF | ณัฐกฤต ทองนพคุณ  | กระบี่ เอฟซี |
| 9 |  !FW | ธีรยุทธ งามละม้าย  | กระบี่ เอฟซี |
| 10 |  !FW | ชิลเบร์ตู มาเซดู ดา มาเชนา  | เบลา วิชตา |
| 11 |  !FW | นพวิชญ์ เพ็ชรอ้อม  | กระบี่ เอฟซี |
| 17 |  !GK | ชาคร พิลาคลัง  | ชลบุรี เอฟซี |
| 21 |  !FW | วินัย เอี่ยมโอด  | บุรีรัมย์ ยูไนเต็ด (ยืมตัว) |
| 22 |  !MF | สมยศ พงษ์สุวรรณ  | อุบล ครัวนภัส |
| 23 |  !DM | จิราวัฒน์ ชิงชัยภูมิ  | จันทบุรี เอฟซี |
| 33 |  !DM | เทวา แสงนาโก  | จันทบุรี เอฟซี |
| 37 |  !FW | อัลบือร์ตู โมเรย์รา โกเวีย  | ขอนแก่น เอฟซี |
| 55 |  !DF | ยิ่งยศ บุตรงาม  | พิษณุโลก เอฟซี |
| 99 |  !GK | ศักดิ์ก้องภพ สุขประเสริฐ  | ยโสธร เอฟซี |
การแข่งขันในฤดูกาล > ไทยลีก 3 โซนภาคตะวันออกเฉียงเหนือ

บทความหลัก: ไทยลีก 3 ฤดูกาล 2567–68 – โซนภาคตะวันออกเฉียงเหนือ